Čarlzas (upė)

Čarlzas () – upė Jungtinių Amerikos Valstijų šiaurės rytuose, Masačusetse. Ilgiausia upė, tekanti vien šios valstijos teritorija. Prasideda ties Hopkintonu, Midlsekso apygardos pietuose. Vinguriuoja daugiausia šiaurės rytų kryptimi. Įteka į Masačusetso įlanką Bostone.

Čarlzas laivuojamas 16 km nuo žiočių, iki Votertono. Šalia žiočių upė užtvenkta, įrengti laivybiniai šliuzai. Čarlzo baseine yra 78 km² šlapynių. Seniau daug šlapynių buvo iš ties žiotimis (vadinta Juodąja įlanka), bet XIX a. daugelis šių teritorijų nusausinta ir užstatyta. Čarlzo upė – svarbi rekreacinė erdvė. Pakrantėse daug parkų, takų, žaidimų ir renginių aikštelių. Nuo 1965 m. upe vyksta kanojų varžybos. Dėl didelės taršos vandens kokybė prasta.


Pagrindiniai miestai prie Čarlzo: Milfordas, Belinghamas, Medvėjus, Medfildas, Nidamas, Niutonas, Voltamas, Votertaunas, Keimbridžas, Bostonas.

 Šaltiniai 

Kategorija:Masačusetsas
Kategorija:JAV upės